ΜΙΑ ΠΡΩΤΟΤΥΠΗ ΣΕΙΡΑ ΑΝΙΜΕ ΤΟΥ NETFLIX
Είμαι ο Μάντα Ογιαμάντα και είμαι 13 ετών.
Ένα βράδυ, μετά το φροντιστήριο,
γνώρισα ένα παιδί στο νεκροταφείο.
Τ' όνομά του ήταν Γιο Ασακούρα.
Είναι σαμάνος και συνδέει αυτόν τον κόσμο με τον άλλον.
Μου φάνηκε περίεργος,
αλλά είπε ότι με θεωρεί φίλο του.
Ο Γιο ενώθηκε με τον Αμινταμάρου, τον θρυλικό σαμουράι,
και νίκησε τον Ρίου, το Ξύλινο Σπαθί.
Ο Γιο είπε ότι σκοπεύει να γίνει Βασιλιάς Σαμάνος.
Έπειτα, ο Αμινταμάρου είπε ότι θα γίνει
σύμμαχος του Γιο!
Πάλι άργησε να τελειώσει το φροντιστήριο!
Σωστά, υπάρχει κι η παράκαμψη!
Τώρα, όμως, έχω συνηθίσει τα φαντάσματα και δεν φοβάμαι!
Εσύ εκεί! Γιατί βιάζεσαι τόσο πολύ;
Γιο;
Όχι, δεν είναι ο Γιο!
Ποιος στο καλό είναι αυτός;
Υποθέτω ότι υπάρχουν κι άλλοι σαν τον Γιο.
Δεν είναι ώρα γι' αυτά τώρα.
Στο Τόκιο δεν μπορείς να δεις τ' άστρα.
Τ' άστρα είναι σαν φανάρια που καθοδηγούν εμάς, τους ανθρώπους.
Όσοι δεν μπορούν να διαβάσουν τ' αστέρια,
θα χάσουν τον δρόμο τους και θα χαθούν.
Είσαι κι εσύ ένας από τους αδαείς που δεν μπορούν να τα διαβάσουν;
Είσαι αγενής!
Γιατί λες ότι δεν φαίνονται τ' άστρα;
Εδώ είναι το καλύτερο μέρος της πόλης για να δεις τα αστέρια!
Δεν είναι πραγματικά αστέρια αυτά.
Νόμιζα ότι εσύ, απ' όλους τους ανθρώπους, θα το καταλάβαινες αυτό.
Επειδή, είσαι ένας άνθρωπος που μπορεί να βλέπει τα πνεύματα, σωστά;
Τα πνεύματα; Πώς το…
Μη φοβάσαι.
Δεν έχω σκοπό να σε βλάψω.
Αλλά θέλω να σου ζητήσω μια μικρή χάρη.
-Μια χάρη; -Ο φίλος σου.
Αυτός με τ' ακουστικά. Θέλω να του δώσεις ένα μήνυμα.
Στον Γιο;
Ονομάζομαι Ρεν.
Και θα σου πάρω το πνεύμα του σαμουράι.
Περιπλανώμενες ψυχές των νεκρών,
πνεύματα που καιροφυλακτούν στα δάση,
και όντα θεϊκά…
Κάποιοι μπορούν να επικοινωνούν μαζί τους
και, σε αντίθεση με τους απλούς ανθρώπους, διαθέτουν ισχυρές δυνάμεις.
Αυτοί οι άνθρωποι ονομάζονται σαμάνοι!
ΕΠΕΙΣΟΔΙΟ 2 ΕΝΑΣ ΑΛΛΟΣ ΣΑΜΑΝΟΣ
Αλήθεια σού λέω, στο νεκροταφείο
υπάρχει ένα παιδί με το πνεύμα ενός Κινέζου στρατηγού!
Είμαι σίγουρος! Είναι σαμάνος!
Υπάρχει κι άλλος σαμάνος εκτός από εσένα!
Αλήθεια; Τέλεια.
Δεν σου κάνει έκπληξη;
Γιατί να μου κάνει έκπληξη;
Ποιος είπε ότι είμαι ο μοναδικός σαμάνος;
Υπάρχουν πολλοί σαν εμένα, σε όλο τον κόσμο.
Είπε, όμως, ότι θα σου πάρει τον Αμινταμάρου!
Δεν νομίζεις ότι αυτό είναι πρόβλημα;
Τον Αμινταμάρου;
Ρεν…
Όχι, δεν τον ξέρω.
Δεν ξέρω κάποιον σαμάνο μ' αυτό τ' όνομα.
Αλήθεια; Κάτι πρέπει να έκανες και να τον εκνεύρισες, όμως.
Δεν μου έρχεται κάτι στο μυαλό.
-Ίσως είναι το άλλο, βέβαια. -"Το άλλο";
Η θέση ενός σαμάνου καθορίζεται από τη δύναμη των πνευμάτων του.
Μπορεί να με είδε κάπου μαζί με τον Αμινταμάρου.
-Μάλιστα… -Αμινταμάρου!
Δηλαδή, θέλει να κάνει αυτόν τον παντοδύναμο πολεμιστή δικό του, σωστά;
Μάλλον. Αλλά μη μιλάς έτσι για τον εαυτό σου.
Εκτός αυτού,
με προβληματίζει το γεγονός ότι έχει για σύμμαχο το πνεύμα ενός στρατηγού,
Δεν πειράζει!
Εξάλλου, δεν υπάρχει κακός άνθρωπος που μπορεί να βλέπει πνεύματα!
Μην ανησυχείτε, λοιπόν.
Είμαι σίγουρος ότι είναι καλός άνθρωπος.
Θα ήθελα να τον γνωρίσω.
Ίσως γίνει ο πρώτος σαμάνος φίλος μου!
Κι εγώ θα ήθελα να γνωρίσω τον Κινέζο στρατηγό!
Θα ήταν χαρά μου!
Σωστά!
Όπως θέλετε.
Τι έκανες, παλιόπαιδο;
Αυτός είναι! Ο Ρεν!
Αυτός είναι;
Δεν βλέπω το πνεύμα του στρατηγού.
Τι ενοχλητικά παράσιτα είστε εσείς;
Το αμάξι ήταν στον δρόμο μου.
Και, λοιπόν; Θεώρησες καλό να το κλωτσήσεις;
Είσαι ηλίθιος;
Εμάς είπες παράσιτα;
Αυτό το πράγμα μολύνει με καυσαέρια την ατμόσφαιρα
κι εξαιτίας του δεν βλέπουμε τ' άστρα.
Τι νομίζετε ότι είστε για τον πλανήτη; Σκέτα παράσιτα.
Καταραμένες κατσαρίδες!
-Ηλίθιε! -Τώρα θα δεις τι θα πάθεις!
Κουνγκ φου!
Τι κινήσεις είναι αυτές!
Σίγουρα είναι σαμάνος;
Είναι από μόνος του πολύ δυνατός.
Όχι, είμαι σίγουρος ότι είδα ένα πνεύμα…
Λες να έκανα λάθος;
Μπάσταρδε, θα σε σκοτώσω!
Τα παράσιτα πρέπει να τα εξοντώνεις.
Βγες, Μπασόν!
Αυτός ήταν!
Αφομοίωση!
Μπασόν!
Χορός του Θανάτου!
-Εκπληκτικό! -Είδες, Γιο; Σ' το είχα πει!
Τι στο καλό ήταν αυτό;
Καλά λένε, είναι δύσκολο να σκοτώσεις μια κατσαρίδα.
Αλλά δεν είναι αδύνατο!
Αρκετά!
Εμφανίστηκε, τελικά.
Το παιδί με τ' ακουστικά.
Τι πας να κάνεις;
Ένας σαμάνος δεν αφαιρεί ζωές.
Μην είσαι τόσο ευέξαπτος.
Τι αξία έχουν οι ζωές αυτών των τύπων;
Μολύνουν τον αέρα και ούτε που νοιάζονται.
Σωστά παράσιτα, μολύνουν τα πάντα στο πέρασμά τους.
Αντιπροσωπεύουν τη σάπια πλευρά της ανθρωπότητας.
Ας πεθάνουν όλα τα παράσιτα του κόσμου, δεν με νοιάζει καθόλου.
Είμαι ο Τάο Ρεν.
Θα γίνω Βασιλιάς Σαμάνος και θα βάλω σε τάξη αυτόν τον κόσμο.
Λοιπόν, η κουβέντα τελείωσε, παιδί με τ' ακουστικά.
Ήρθε η ώρα να μου δώσεις το πνεύμα σύμμαχό σου.
-Όχι. -Τι;
Όλη αυτήν την ώρα, δεν λες τίποτα άλλο παρ' ανοησίες.
Δεν μπορείς ν' απαιτείς κάτι από κάποιον που μόλις γνώρισες!
Θα βοηθούσε αν έλεγα "παρακαλώ";
Όχι.
Ο Αμινταμάρου είναι φίλος μου!
Μπορείς να πεις ό,τι θες,
αλλά μη μιλάς λες κι είναι αντικείμενο!
-Φίλος σου; -Και πολύ αγαπητός.
Αν θέλεις να δανειστείς τη δύναμη του Αμινταμάρου,
γιατί δεν γίνεσαι φίλος μας;
Το πνεύμα είναι φίλος σου;
Έτσι το αντιμετωπίζεις;
Πού είναι το αστείο;
Για εμάς, τους σαμάνους,
τα πνεύματα είναι εργαλεία που χρησιμοποιούμε για τις δυνάμεις τους.
Κακώς αντιμετωπίζεις τα εργαλεία ως φίλους σου.
"Εργαλεία";
Τι έπαθες; Την αλήθεια λέω.
Δεν ξέρεις να χρησιμοποιήσεις όπως πρέπει τον σαμουράι.
Ένα τόσο δυνατό πνεύμα πρέπει ν' ανήκει σ' εμένα.
Αν δεν μου το δώσεις,
θα το πάρω με τη βία.
Επίθεση, Μπασόν!
Πρώτα κατάστρεψε τον ιδιοκτήτη του, τον σαμάνο.
Όταν ένα πνεύμα χάσει αυτόν που το ελέγχει,
ένας ικανός σαμάνος, όπως είμαι εγώ, μπορεί να το υποτάξει.
Δεν έχει σημασία τι θέλει το πνεύμα!
Και μετά, ξαναγεννιέται ως ένα εξαίρετο εργαλείο!
Έτσι μεταμόρφωσες το πνεύμα πίσω σου
σε πολεμική μηχανή;
Δεν με νοιάζει πόσο δυνατός κι έξυπνος νομίζεις ότι είσαι.
Δεν θα επιτρέψω να φέρεσαι στα πνεύματα σαν εργαλεία!
Αμινταμάρου!
Εδώ είμαι!
Ο τύπος δεν ξέρει τι του γίνεται!
Συμφωνώ!
Να κι ο σαμουράι!
-Πάμε! -Πάμε!
-Αφομοίωση! -Αφομοίωση!
Δεν θα μπεις εμπόδιο στον δρόμο του Ρεν!
Χορός του Θανάτου!
Τι ήταν αυτό;
Σιγά το πράγμα!
Θα σταματήσουμε μόνο όταν ηττηθείς!
Σταμάτησε τον Χορό του Θανάτου;
Το ήξερα ότι είχα δίκιο για εσένα.
Τώρα, σε θέλω ακόμα περισσότερο, Αμινταμάρου!
Λοιπόν, τέρμα τα παιχνίδια!
Ώρα να σας αντιμετωπίσω όπως πρέπει!
"Τέρμα τα παιχνίδια"; Τι εννοεί;
Αμινταμάρου,
δεν υπάρχει αμφιβολία, είσαι πολύ πιο δυνατός από τον Μπασόν μου,
όμως, νομίζω ότι αυτό το ξέρεις ήδη.
Αυτό το παιδί δεν μπορεί ν' απορροφήσει ούτε το δέκα τοις εκατό της δύναμής σου.
Ορίστε, δείτε τη δύναμη ενός πραγματικού σαμάνου!
Εκατό τοις εκατό αφομοίωση!
Χορός του Θανάτου!
Αν θέλεις να χρησιμοποιείς τη δύναμη των πνευμάτων στο εκατό τοις εκατό,
πρέπει να έχεις το ψυχικό σθένος
να τ' αντιμετωπίζεις σαν εργαλεία. Μερικοί αυτό το θεωρούν βάναυσο.
Δεν είσαι στην ίδια κατηγορία μ' εμένα.
Ο Αμινταμάρου είναι δικός μου!
ΤΑΟ ΡΕΝ
ΜΠΑΣΟΝ
Γιο!
Τι συμβαίνει;
Είναι δυνατόν να ηττηθούν ο Γιο κι ο Αμινταμάρου;
Πόσο αφελής είσαι.
Δεν χρησιμοποιείς επαρκώς ένα πνεύμα, αν δεν του επιβληθείς πλήρως.
Δεν μπορεί ένα παιδί σαν αυτό,
που θεωρεί το πνεύμα φίλο του, να το ελέγξει.
"Να το ελέγξει";
Υπάρχει λόγος που πρέπει να γίνει αυτό.
Όταν τα πνεύματα μάς καταλαμβάνουν,
κατοικούν ταυτόχρονα δύο ψυχές στο σώμα μας.
"Δύο ψυχές";
Γρήγορα τα πιάνεις.
Το σώμα ελέγχεται από δύο μυαλά.
Είναι αδύνατον να προβλέψεις τι τριβή μπορεί να προκληθεί απ' αυτό.
Καθυστέρηση στη μετάδοση πληροφορίας, σύγκρουση απόψεων…
Αν αντιμετωπίζεις το πνεύμα ως φίλο και ισάξιό σου,
είναι λογικό να περιορίζεις αυτά που μπορεί να κάνει το σώμα σου.
Ένας σαμάνος χρησιμοποιεί τη δύναμη των πνευμάτων όπως θέλει εκείνος!
Επομένως, πρέπει να ασκεί πλήρη έλεγχο
στα πνεύματα και να τα χρησιμοποιεί σαν εργαλεία!
Ένας αδύναμος άνθρωπος, που θεωρεί τα πνεύματα φίλους του,
δεν μπορεί να το πετύχει αυτό!
Ακόμα κι αν έχει το καλύτερο αυτοκίνητο,
αν ο οδηγός είναι για κλάματα δεν θα κερδίσει ποτέ σε αγώνα!
Μια εξαίσια μηχανή χρειάζεται κάποιον
με ανάλογες ικανότητες!
Αναπαύσου εν ειρήνη.
Θα χρησιμοποιήσω όπως πρέπει τον Αμινταμάρου.
Ο Αμινταμάρου δεν είναι μηχανή!
Γιο!
Σ' το είπα, ο Αμινταμάρου είναι φίλος μου!
Αλλά εσύ θέλεις να τον χρησιμοποιήσεις λες και είναι εργαλείο.
Ανόητε!
Έχεις ακόμα δύναμη για να σηκωθείς;
Αν δεν είχε κινηθεί τόσο γρήγορα ο Αμινταμάρου, θα είχα χάσει το χέρι μου.
Μπορείς κι αντιμετωπίζεις τις επιθέσεις του Μπασόν με τέτοιο μειονέκτημα;
Τώρα θέλω να σ' αποκτήσω ακόμα περισσότερο.
Αμινταμάρου!
Πλάκα έχεις!
Λες να δεχτώ να καταλάβω εσένα;
Μην κάνεις τον ζόρικο.
Τι μπορείς να κάνεις σ' αυτήν την κατάσταση;
Κοίτα πόσο χτυπημένος είναι ο σαμάνος σου!
Συγγνώμη, άρχοντα Γιο.
Αν ήμουν πιο δυνατός…
Τι είναι αυτά που λες;
Είσαι πολύ δυνατός, Αμινταμάρου.
Εγώ σ' απογοήτευσα.
Νικήθηκα.
Όσο σκέφτομαι ότι αυτός…
Άρχοντα Γιο!
Αμινταμάρου, δεν μπορώ να τον νικήσω.
Γι' αυτό, φύγε μακριά από εδώ, αμέσως!
Ματαιοπονείτε.
Μόλις πεθάνεις, ο σαμουράι δεν θα έχει πού να πάει.
Θα πάει να δει τον φίλο του, τον Μοσούκε, στον άλλο κόσμο.
Ο Αμινταμάρου δεν έχει εκκρεμότητες στον κόσμο των ζωντανών!
-Στον άλλο κόσμο; -Ηλίθιε!
Όταν το πνεύμα περάσει στον άλλο κόσμο,
δεν μπορεί να επιστρέψει!
Θέλεις να μου πεις ότι θα πετάξεις το πνεύμα σύμμαχό σου;
Από το να γίνει δικός σου ο Αμινταμάρου, το προτιμώ!
Άρχοντα Γιο!
Ανάθεμά σε!
Τότε, πρέπει να σε σκοτώσω πριν προλάβει ο σαμουράι να φύγει
και να τον κάνω δικό μου!
Αμινταμάρου!
Μην κάνεις βλακείες!
Φύγε από αυτόν τον κόσμο, αμέσως!
Άρχοντα Γιο!
Γνωρίζω πολύ καλά ότι δεν μπορώ να βοηθήσω.
Όμως, ένας σαμουράι δεν εγκαταλείπει ποτέ τον άρχοντά του.
Για να μην αναφέρω ότι μετά θα έχω ενοχές
που σ' εγκατέλειψα, άρχοντα Γιο!
Αμινταμάρου!
Ταιριάζετε πάρα πολύ, είστε κι οι δύο ηλίθιοι!
Δεν μπορείς να δεις ότι η φιλία σου σ' εμποδίζει να με νικήσεις;
Πάμε, Μπασόν!
Εκατό τοις εκατό αφομοίωση!
Χορός του Θανάτου!
Συνεχίζεις ακόμα;
Δεν ξέρεις πότε πρέπει να τα παρατάς.
Πώς κατάφερε να σταματήσει την επίθεση του Μπασόν;
Αφομοιώθηκαν στο 100 τοις εκατό!
Απίστευτο.
Δύο "φίλοι" δεν μπορούν να καταφέρουν κάτι τέτοιο.
Μπορούν.
Εσύ μου έμαθες τον τρόπο.
Όταν τα μυαλά σας βρίσκονται σε απόλυτη αρμονία,
χρησιμοποιείς το 100 τοις εκατό της δύναμης του πνεύματος!
Και τώρα, ο σκοπός μας είναι κοινός.
Και οι δυο μας θέλουμε να σε νικήσουμε!
Αυτή η στάση…
είναι ίδια μ' αυτή που χρησιμοποίησε ο Αμινταμάρου πριν 600 χρόνια
και τον έκανε θρύλο!
-Ταθαγκάτα! -Ταθαγκάτα!
Ναι, σε πίστεψα!
Δεν υπάρχει περίπτωση να έχετε 100 τοις εκατό σύγκλιση απόψεων.
Πες μου, μπορεί αυτή η φιλία
να σε βοηθήσει να καταφέρεις
αυτό που θέλεις;
Μπορεί!
Ορίστε η απάντηση!
Λεπίδα του Φωτός!
Εκατό τοις εκατό αφομοίωση!
Δεν είναι δυνατόν…
Αν το μπορεί αυτό…
μπορεί να γίνει Βασιλιάς Σαμάνος!
Βασιλιάς Σαμάνος…
-Γιο! -Άρχοντα Γιο!
Τι τρέχει;
Ξεκίνησες εκπαίδευση πριν τέσσερα χρόνια
κι ακόμα δεν μπορείς να καλέσεις ένα πνεύμα της γης;
Σταμάτα, παππού!
Οι περισσότεροι δεν μπορούν!
Εξάλλου, τι νόημα έχει όλο αυτό;
Όσοι πιστεύουν ότι δεν μπορούν να καταφέρουν τίποτα
και δεν προσπαθούν,
δεν θα καταφέρουν ποτέ τίποτα!
Τι είναι αυτά; Πνεύματα των φύλλων;
Σικιγκάμι, η χαρακτηριστική επίθεση των καλύτερων σαμάνων, των Ονμιότζι!
Αν είσαι αληθινός Ασακούρα, της αρχαίας οικογένειας των σαμάνων,
πρέπει να μπορείς να κάνεις τη Σικιγκάμι!
-Δεν θέλω! -Τι είπες;
Δεν μ' ενδιαφέρει καθόλου να γίνω σαμάνος.
Και τι θέλεις να κάνεις όταν μεγαλώσεις;
Θέλω
ν' ακούω την αγαπημένη μου μουσική και να έχω μια άνετη ζωή.
Ανόητε!
Είναι λυπηρό.
Σιγά σιγά, οι άνθρωποι
ξεχνούν τις ψυχές και τα πνεύματα της γης που βρίσκονται τριγύρω μας.
Παρ' όλο που δεν μπορούν να δραπετεύσουν από τον κύκλο της φύσης.
Αν τα δάση καταστραφούν, θα έχουμε λιγότερη ξυλεία, λιγότερο αέρα.
Αν η γη καλυφθεί,
το νερό δεν θα έχει πού να πάει και θα πλημμυρίσουμε.
Τα πάντα σ' αυτόν τον κόσμο
συνδέονται με τον κύκλο της ζωής.
Αυτός είναι ο λόγος
που οι άνθρωποι έχουν ανάγκη να τους καθοδηγεί κάτι στη ζωή τους.
Κι αυτό το κάτι είναι…
Το πιο γνωστό, το πιο δυνατό πνεύμα.
Ο βασιλιάς των πνευμάτων, αυτό που αποκαλούμε "θεό".
"Ο βασιλιάς των πνευμάτων";
Το έχουν αναπαραστήσει με διάφορους τρόπους και του έδωσαν πολλά ονόματα.
Όμως, ελάχιστοι άνθρωποι κατάφεραν να το δουν.
Αυτοί οι άνθρωποι, ανακάλυψαν τις επιθυμίες του
και τις μετέφεραν στον κόσμο προκειμένου να διατηρήσουν την ισορροπία της φύσης.
Ήθελαν οι άνθρωποι να μην είναι υποχείρια των επιθυμιών τους
και να αφήσουν τον δρόμο της καταστροφής.
Ποιοι ήταν αυτοί, παππού;
Ποιοι είδαν τον βασιλιά των πνευμάτων;
Ήταν οι άνθρωποι
που είχαν τις δυνάμεις των σαμάνων
και μπορούσαν να ενωθούν με τον βασιλιά των πνευμάτων.
Οι βασιλιάδες σαμάνοι.
Η ιστορία τούς κατέγραψε ως σωτήρες της ανθρωπότητας.
Όχι ότι σ' ενδιαφέρουν καθόλου όλα αυτά, φυσικά.
Είναι…
Είναι φοβερό!
Μπορώ κι εγώ να γίνω βασιλιάς σαμάνος;
Αποκλείεται!
Τι έπαθες; Δεν περίμενα ένας τεμπελάκος σαν εσένα να δείξει ενδιαφέρον.
Όμως, παππού…
αν γίνω φίλος μ' αυτό το παντοδύναμο πνεύμα,
δεν θα έχω ποτέ προβλήματα και θα είμαι χαλαρός όλη μέρα!
Έλα, πες μου πώς μπορώ να γίνω βασιλιάς σαμάνος!
Θα εξασκηθώ σκληρά!
Είσαι εντελώς ανόητος!
Γιο…
Άρχοντα Γιο, ξύπνησες!
Δόξα τω Θεώ!
Ο βασιλιάς που ανέφερε αυτός ο τύπος,
πρέπει να είναι ο Βασιλιάς Σαμάνος.
-Τι; -Τι είπες;
Είχα ξεχάσει ότι ξεκίνησα να εξασκούμαι με σκοπό να γίνω ο Βασιλιάς Σαμάνος.
Νομίζω ότι, σε κάποιο σημείο, ξεκίνησα εξάσκηση χωρίς κάποιον σκοπό.
-Ένα λεπτό! -Πολύ χαίρομαι που είσαι καλά.
-Πες μου για τον Βασιλιά Σαμάνο. -Τρόμαξα πάρα πολύ.
Ησυχία!
Άκουσα ότι τραυματίστηκες
και ήρθα να σε δω.
Τι φασαρία ήταν αυτή;
Ποια είσαι εσύ που μπήκες έτσι ξαφνικά;
Μπέρδεψες τους θαλάμους;
Τον νου σου, Μάντα!
Μη μου μιλάς έτσι εμένα, μισοριξιά!
Είμαι σαμάνος.
Με λένε Άννα, είμαι Ιτάκο.
Η αρραβωνιαστικιά του Γιο.
Υποτιτλισμός: Χαρίλαος Καραδήμας